Kainuun hyvinvointialue

Kainuun hyvinvointialue on Kainuun maakunnan kattava hyvinvointialue, joka perustettiin osana maakunta- ja soteuudistusta.

 Kunnat 
Hyvinvointialueeseen kuuluu kahdeksan kuntaa, joista kaksi on kaupunkeja:

23px Hyrynsalmen kunta
23px Kajaanin kaupunki
23px Kuhmon kaupunki
23px Paltamon kunta
23px Puolangan kunta
23px Ristijärven kunta
23px Sotkamon kunta
23px Suomussalmen kunta

Vuoden 2022 huhtikuussa hyvinvointialueella asui 70 960 asukasta.
 Palvelut 
Lakisääteinen sosiaali- ja terveydenhuollon sekä pelastustoimen järjestämisvastuu siirtyi kunnilta hyvinvointialueelle 1. tammikuuta 2023 alkaen.

 Sosiaalihuolto 
Hyvinvointialue tuottaa esimerkiksi aikuisten ja lasten sosiaalityötä, ensikotitoimintaa, kotihoitoa, ikäihmisten perhehoitoa, hoitoa hoi­to­ko­deis­sa se­kä hoi­vayk­si­köis­sä, liikkumisen tukea sekä vammaispalveluita.

 Terveydenhuolto 
pienoiskuva|Kainuun keskussairaala toimii Kainuun hyvinvointialueen keskussairaalana.
Hyvinvointialueen eri osissa toimii terveysasemia, hammashoitoloita, neuvoloita, koulu- ja opiskelijaterveydenhuollon vastaanottoja, röntgenyksiköitä, kriisipalveluita,  kuntoutuspalveluita ja päihde- ja mielenterveysyksiköitä.

Alueen keskussairaalana toimii Kainuun keskussairaala Kajaanissa. Kotisairaala tuottaa palveluita koteihin ja asumisyksiköihin. Laboratoriopalvelut tuottaa hyvinvoitiyhtymä Nordlab.

 Pelastustoiminta 
Pelastustoiminnan osalta hyvinvointialueen kunnat kuuluvat Kainuun pelastuslaitoksen toimialueeseen.

 Aluevaltuusto ja aluehallitus 
Vuoden 2021 elokuun väestötietojen perusteella Kainuun hyvinvointialueen aluevaltuuston kooksi tuli 59 valtuutettua. Ensimmäiset aluevaalit järjestettiin 23. tammikuuta 2022, ja aluevaltuustot aloittivat toimintansa maaliskuussa 2022. Aluevaltuuston puheenjohtajana toimii Anne Lukkari (Kesk.).

Aluehallituksen puheenjohtajana toimii Heikki Huotari (Kesk.). Aluehallitukseen kuuluu 11 jäsentä.  

Puoluekohtainen kannatus aluevaaleissa 2022Tilastokeskuksen PX-Web-tietokannat: Aluevaalit puolueiden kannatus, 2022 (Tilastokeskus 2022)PuolueÄänimäärä yhteensäOsuus äänistäKesk.10 12138,0 %Vas.4 26416,0 %Kok.3 66413,7 %PS3 49713,1 %SDP2 5699,6 %Vihr.1 3505,1 %KD8793,3 %VKK1590,6 %Liik.1030,4 %Lib.280,1 %Pir.160,1 %SKP160,1 %

 Katso myös 

 Kainuun maakuntavaltuusto

 Lähteet 

*